b'\n_START_ARTICLE_\nJuho Ranginen\n_START_PARAGRAPH_\nJuho (Johannes) Ranginen (30. elokuuta 1851 Paavola \xe2\x80\x93 3. elokuuta 1884) oli suomalainen maanviljelij\xc3\xa4 ja lestadiolaiseen her\xc3\xa4tysliikkeeseen kuulunut virsirunoilija._NEWLINE_Paavolassa asunut Ranginen kuului alun perin lestadiolaisuuden arvostelijoihin mutta h\xc3\xa4n liittyi mukaan liikkeeseen 29-vuotiaana._NEWLINE_Ranginen julkaisi viisi lauluvihkosta joista laajin oli 1882 ilmestynyt Jumalan Lasten Matkalauluja. H\xc3\xa4n kirjoitti my\xc3\xb6s luultavasti sanat Suomen evankelis-luterilaisen kirkon virsikirjan virteen 169 Muista, Herra Kristus pyh\xc3\xa4. Ranginen toimi my\xc3\xb6s Oulussa ilmestyneiden sanomalehtien avustajana.'